Szám: 1/ /2020.

FELADAT-ELLÁTÁSI MEGÁLLAPODÁS

**Hévíz  Város Önkormányzat** (székhelye: 8380 Hévíz, Kossuth Lajos u. 1., képviseli: Papp Gábor polgármester, adószám: 15734374-2-20, bankszámlaszáma: 11749039 – 15432429, statisztikai számjele: 15734374-8411-321-20), mint feladatot átadó – a továbbiakban megbízó,

**Alsópáhok Község Önkormányzata** (cím: 8394 Alsópáhok, Fő u. 65. adószám: 15734408-1-20, törzsszám: 734400, statisztikai számjel: 15734408-8411-321-20, képviseletében eljár: Czigány Sándor polgármester), mint feladatot átadó – a továbbiakban megbízó,

**Felsőpáhok Község Önkormányzata** (cím: 8395 Felsőpáhok, Szent István u. 67. adószám: 15734501-1-20, törzsszám: 734509, statisztikai számjel: 15734501-8411-321-20 képviseletében eljár: Prótár Richárd Krisztián polgármester), mint feladatot átadó – a továbbiakban megbízó,

**Nemesbük Község Önkormányzata** (cím: 8371 Nemesbük, Petőfi u. 1. adószám: 15435831-1-20, törzsszám: 435833, statisztikai számjel: 15435831-8411-321-20, képviseletében eljár: Dr. Simotics Barnabás polgármester), mint feladatot átadó – a továbbiakban megbízó,

**Zalaköveskút Község Önkormányzata** (cím: 8354 Zalaköveskút, Fő u. 6. adószám: 15435893-1-20., törzsszám: 435899, statisztikai számjel: 15435893-8411-321-20, képviseletében eljár: Tolnai István polgármester), mint feladatot átadó – a továbbiakban megbízó,

továbbiakban: **megbízók**

másrészről "Ügyelet" Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. (8360 Keszthely, Ady u. 2., adószám: 18955077-1-20, Cg: 20-09-069433, statisztikai számjel: 18955077-8621-572-20, képviseletében eljár: Dr. Németh András ügyvezető igazgató) mint feladatot-átvállaló - a továbbiakban: megbízott,

között az alulírott helyen és időben az egészségügyről szóló 1997. évi CLIV. törvény (továbbiakban: Eütv.), az egészségügyi tevékenység végzésének egyes kérdéseiről szóló 2003. évi LXXXIV. törvény, a háziorvosi, házi gyermekorvosi és fogorvosi tevékenységről szóló 4/2000. (XI.25.) EüM rendelet, az egészségügyi ellátás folyamatos működtetésének egyes szervezési kérdéseiről szóló 47/2004. (V.ll.) ESZCSM rendelet, továbbá Magyarország helyi önkormányzatairól szóló 2011. évi CLXXXIX. törvény (továbbiakban: Mötv.), meghatározottak alapján.

1. Megbízott 2020. július 1. napjától kezdődően 2020. december 31-ig terjedő határozott időre ellátja a megbízók részére az egészségügyi alapellátáshoz kapcsolódó háziorvosi ügyeleti ellátás megszervezését és folyamatos biztosítását, központi ügyeleti rendszer működtetésével (továbbiakban: szolgáltatás).
2. A megbízott az 1.) pontban meghatározott szolgáltatást a **8360 Keszthely, Ady u. 2. általa használt rendelőiben biztosítja.**
3. A megbízott a szolgáltatás ellátását a következő szakmai feltételek szerint biztosítja:
   1. ügyeleti idő: hétköznap 16 órától következő nap 8.00 óráig, ünnepnap és munkaszüneti napon 24 órában;
   2. ellátotti kör: Hévíz, Alsópáhok, Felsőpáhok, Nemesbük, Zalaköveskút közigazgatási területén lakó- vagy tartózkodási hellyel rendelkező személyek;
   3. ellátás helye: elsődlegesen a Keszthely, Ady u. 2. szám alatti rendelőben, illetve szükség esetén a beteg lakásán, vagy közterületen;
   4. szolgáltatás biztosításához szükséges tárgyi feltételeket az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet figyelembe vételével a Megbízott biztosítja tulajdonában lévő tárgyi eszközökkel.

e) személyi feltételek: megbízott a szolgáltatást egyidejűleg munkanapokon 16.00 órától másnap reggel 8.00 óráig, hétvégén és ünnepnapokon 8.00 órától másnap reggel 8.00 óráig (24 órában) 1 felnőtt háziorvossal, 1 fő asszisztenssel, és 1 fő gépkocsivezetővel nyújtja.

* 1. A megbízott tájékoztatja a megbízót, hogy az 1.) pontban megjelölt szolgáltatás szakmai feltételeit és finanszírozását az abban részt vevő önkormányzatok száma, valamint azok lakosságszáma határozza meg. Megbízott tájékoztatja továbbá a megbízókat, hogy az ügyeleti ellátás alatt, a folyamatos betegellátás során, a várakozási és ellátási idő megnövekedhet. A beteg által kezdeményezett, nem az OMSZ ellátását igénylő sürgős esetekben a hívások sorrendisége határozza meg az ellátás sorrendjét, ezért a helyszínre kiérkezésig hosszabb-rövidebb várakozási idővel kell számolni. Megbízók vállalják, hogy ennek tényéről és az ellátás ezen jellegéről tájékoztatják a települések lakóit, az ott tartózkodókat, valamint a nagyobb szállásadó vendéglátóhelyeket.
  2. A szolgáltatás működtetésének költségeit a megállapodást kötő felek az alábbiak szerint biztosítják:
     1. A megállapodást kötő felek kölcsönösen megállapítják, hogy a társadalombiztosítási finanszírozás összegét Megbízó közvetlenül igényli le az egészségbiztosítási pénztárral levő finanszírozási megállapodása alapján. A társadalombiztosítási finanszírozás összegét Megbízó köteles a finanszírozás megérkezését követő 15 napon belül átutalni Megbízott részére.
     2. A szolgáltatás működtetéséhez szükséges - társadalombiztosítás által nem fedezett - hozzájárulás egy lakosra jutó mértéke 7.780 fő lakossal (5 település) számítva 175,- Ft/fő/hó összegben határozzák meg a felek, az alábbi feltételekkel:

Alsópáhok (1481 fő) 150 Ft/lakos/hó, azaz 222.150 Ft/hó

Felsőpáhok (728 fő) 105 Ft/lakos/hó, azaz 76.440 Ft/hó

Hévíz (4740 fő) 175 Ft/lakos/hó, azaz 829.500 Ft/hó

Nemesbük (803 fő) 105 Ft/lakos/hó, azaz 84.315 Ft/hó

Zalaköveskút 28 fő 105 Ft/lakos/hó, azaz 2.835 Ft/hó

Az egyes települések a köztük korábban az orvosi ügyeleti ellátásra kötött feladat-ellátási megállapodásban foglalt összegeket kötelesek megfizetni továbbra is Hévíz Város Önkormányzatának. A jelen megállapodás szerint megbízottnak fizetendő összeget – az adódó különbözettel a megbízó önkormányzatok által fizetendő összeget kiegészítve – Hévíz Város Önkormányzata vállalja megfizetni Megbízott felé.

Az így számított teljes lakosságszám alapján fizetendő hozzájárulás összege 1.361.500 Ft/hó.

c) Hévíz Város Önkormányzata egyszeri 2.000.000 Ft összegű hozzájárulás megfizetését vállalja a Megbízott társadalombiztosítás által nem fedezett kiadásainak fedezésére, melyet az első szolgáltatási időszak lejártát követő 15 napon belül, utalással – az 5.b) pont szerinti módon, Hévíz Város Önkormányzatának közreműködésével – megfizetni.

* 1. Megállapodást kötő felek megállapodnak abban, hogy az 5. pont szerinti hozzájárulás összegét Hévíz Város Önkormányzata a megbízó a társadalombiztosítási finanszírozással egyidejűleg átutalja a megbízott ………………………… sz. fizetési számlájára, számla ellenében.
  2. A felek megállapodása szerint Hévíz Város Önkormányzata megbízó jelen megállapodás aláírásával kifejezetten felhatalmazza a megbízottat arra, hogy amennyiben jelen megállapodás 6.) pontjában meghatározott fizetési kötelezettségének ismételt írásbeli felszólítás ellenére sem tesz eleget, a megbízott jogosult a megbízók nevében Hévíz Város Önkormányzat mindenkori bankszámlája terhére azonnali beszedési megbízást (inkasszót) benyújtani. Az inkasszóra felhatalmazó levél jelen megállapodás elválaszthatatlan függelékét képezi. Amennyiben az önkormányzati hozzájárulás összegének beszedésére irányuló eljárás nem vezet eredményre, úgy a megbízott jogosult indokolás nélkül írásban azonnali hatállyal jelen megállapodást felmondani. A megállapodás jelen pont szerinti felmondása a megbízót nem mentesíti a jelen megállapodásból fakadó kötelezettségei teljesítése alól, megegyezés hiányában a megbízott bírósági úton is érvényesítheti az ezzel kapcsolatos igényeit.
  3. Felek rögzítik, hogy jelen szerződés teljesítéséből fakadóan tudomásukra jutott személyes adatok kezeléséhez hozzájárulnak, az adatkezelés során kölcsönösen betartják a hatályos magyar és európai uniós adatvédelmi szabályokat, az információs önrendelkezési jogról és az információszabadságról szóló 2011. évi CXII. törvény (Infotv.), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet (GDPR) rendelkezéseit.
  4. Jelen megállapodásban nem szabályozott kérdések tekintetében a Ptk., az Mötv., az államháztartásról szóló 2011. évi CXCV. törvény, valamint a vonatkozó egyéb jogszabályok előírásai az irányadóak.
  5. Jelen feladat-ellátási megállapodás 2020. július 1-én lép hatályba és 2020. december 31. időtartamáig szól. A megállapodás a határidő lejártával minden további intézkedés nélkül megszűnik, kivéve ha Felek ettől kifejezetten eltérően rendelkeznek.
  6. Felek egyúttal legkésőbb 2020. november 30-ig felülvizsgálják megállapodásukat a határozott idejű szerződés lejártát követő időszakot illetően, egyúttal kijelentik, hogy tárgyalásokat folytatnak a jövőbeni együttműködés lehetőségét illetően.
  7. Felek a 10. pontban foglalt határnapot követő 15 napon belül kötelesek egymással elszámolni, az együttműködés időszakáról egymásnak adatokat szolgáltatni.
  8. Jelen megállapodás érvényességéhez megbízó önkormányzatok Képviselő-testületei hozzájárultak.
  9. Felek kötelezettséget vállalnak arra, hogy az elmúlt időszak fokozott járványügyi veszélyhelyzete kapcsán folyamatosan figyelemmel kísérik az előírásokat, jogszabályi változásokat, minisztériumi, népegészségügyi és szakmai előírásokat, rendelkezéseket, melyekről szükség szerint egyeztetnek.
  10. Jelen megállapodást a felek, mint akaratukkal mindenben megegyezőt jóváhagyólag 5 példányban aláírják.

Keszthely, 2020. …………………… Hévíz, 2020. ……………………….

Hévíz Város Önkormányzat „Ügyelet” Keszthely Városkörnyéki Orvosi Ügyelet

képv.: Papp Gábor polgármester és Készenlétet Ellátó Nonprofit Közhasznú Kft.

képv.: Dr. Németh András ügyvezető

Alsópáhok Község Önkormányzata

képv.: Czigány Sándor polgármester

Felsőpáhok Község Önkormányzata

képv.: Prótár Richárd Krisztián polgármester

Nemesbük Község Önkormányzata

képv.: Dr. Simotics Barnabás polgármester

Zalaköveskút Község Önkormányzata

képv.: Tolnai István polgármester

Felek a feladat-ellátási megállapodást az alábbi határozataikkal jóváhagyták:

Hévíz Város Önkormányzatának Képviselő-testülete 113/2020.(VI.29.) határozat

Alsópáhok Község Önkormányzatának Képviselő-testülete 38/2020. (VI.30.) határozat

Felsőpáhok Község Önkormányzatának Képviselő-testülete 31/2020. (VI.29.) határozat

Nemesbük Község Önkormányzatának Képviselő-testülete 41/2020. (VI.29.) határozat

Zalaköveskút Község Önkormányzatának Képviselő-testülete 19/2020. (VI.29.) határozat