Iktatószám: HIV/ /2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. július 30-ai rendkívüli nyilvános ülésére**

**Tárgy:** A Teréz Anya Szociális Integrált Intézmény által biztosított egészségügyi szolgáltatás – központi orvosi ügyelet határozott idejű közös működtetése

**Az előterjesztő:** Papp Gábor polgármester

**Készítette:**  Varga András Intézményvezető

**Megtárgyalta:** ---

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Képviselő-testület a 2020. június 29-ei ülésen tájékoztatást kapott az egészségügyi alapellátáshoz kapcsolódó háziorvosi ügyeleti ellátás (Hévíz városi ügyelet) veszélyhelyzet alatti működéséről, a folytatás lehetőségeiről.

A feladat-ellátási megállapodás értelmében az 2020. március 27-én lépett hatályba és a veszélyhelyzet fennállásának időtartamáig szól, valamint a megállapodás a veszélyhelyzet megszűnésével egyidejűleg minden további intézkedés nélkül megszűnik, kivéve, ha Felek ettől kifejezetten eltérően rendelkeznek. Hévíz Város Önkormányzata a racionális működtetés érdekében tárgyalást kezdeményezett. 2020. június 3-án kelt levelében Keszthely Város Önkormányzatával, annak érdekében, hogy a közös működtetés továbbra is fennálljon. Ez a megállapodásban lévő 125 Ft/fő/hó összeg helyett 175Ft/fő/hó lakosságszám szerinti hozzájárulást, valamint évente egyszeri 2 millió forint fejlesztési támogatást, éves szinten összesen **16,3 millió Ft** összeget tartalmazott. 2020. június 15-én kelt válaszlevelében Keszthely Város Önkormányzata megfogalmazta álláspontját, valamint az ehhez kapcsolódó anyagi hozzájárulás mértékét, mely nagyságrendekkel magasabb összeget, éves szinten minimum **31,5 millió Ft** összeget tartalmazott. (Az ügyeleti ellátás hévízi működtetése éves szinten 56,5 millió Ft kiegészítést igényel Hévíz Város Önkormányzata részéről a felmerülő költségekből a NEAK finanszírozás, valamint a települések hozzájárulásának levonását követően).

Varga András, a TASZII intézményvezetője a Városkörnyéki Ügyelet Nonprofit Kft. Keszthely, Ady E. u. 2. egészségügyi szolgáltatóval is tárgyalásokat kezdeményezett, azonos feltételek mellett. A Kft. nyitottságot mutatott a feladatellátás befogadására, mely kapcsán a Kft. ügyvezetője a közgyűlés tagjaival, valamint az Kft. jogi tanácsadójával egyeztetéseket kezdeményezett.

Varga András, a TASZII intézményvezetője 2020. június 18-án tájékoztatta a Polgármestert a szakmai és jogi lehetőségekről, valamint az ügyeleti ellátás megszervezésének nehézségeiről. Tájékoztatta a fenntartót, hogy a ***96/2003. (VII. 15.) Korm. rendelet az egészségügyi szolgáltatás gyakorlásának általános feltételeiről, valamint a működési engedélyezési eljárásról*** lehetőséget biztosít arra, hogy az egészségügyi engedéllyel rendelkező szolgáltató a 18. §[\*](https://net.jogtar.hu/jogszabaly?docid=a0300096.kor#lbj139id860d) (1)[\*](https://net.jogtar.hu/jogszabaly?docid=a0300096.kor#lbj140id860d) Az egészségügyi közszolgáltatást végző szolgáltató a működési engedélyében szereplő bármely egészségügyi szolgáltatás ellátását - a fenntartó tájékoztatása mellett - szüneteltetheti.

Az intézményvezető a szüneteltetést 2020. június 22-én a jogszabályi előírásoknak megfelelően kezdeményezte a hatóságoknál, egyúttal javaslatot tett a felek közti további egyeztetésre annak érdekében, hogy megállapodás szülessen.

A szüneteltetést az intézményvezető a biztonságos betegellátás, a közösen működtetett ügyelet pozitív tapasztalatai, valamint a racionalizált és költséghatékony gazdálkodás érdekében tette meg.

A Képviselő-testület a 113/2020. (VI. 29.) határozatával a Hévízi központi ügyelet működtetésének felülvizsgálatáról továbbra is fontosnak és szükségesnek tartotta, hogy az egészségügyi alapellátáshoz kapcsolódó háziorvosi ügyeleti ellátás az előírásoknak megfelelően és minél könnyebben elérhető módon működjön, viszont a megszorítások miatt az önkormányzati finanszírozást érintő forrás megvonás indokolttá teszik annak megvizsgálását, hogy a háziorvosi ügyeleti ellátás feladat-ellátási szerződéssel több önkormányzat összefogásával kerüljön a jövőben biztosításra.

A Képviselő-testület felhatalmazta a polgármestert, hogy vizsgáltassa meg a hévízi egészségügyi alapellátáshoz kapcsolódó háziorvosi ügyeleti ellátás (Hévíz városi ügyelet), jövőbeni működtetésének finanszírozható lehetőségeit, ennek keretében folytasson tárgyalásokat más egészségügyi szolgáltatókkal.

A Képviselő-testület 2020. július 1. napjától kezdődően 2020. december 31-ig az egészségügyi alapellátáshoz kapcsolódó háziorvosi ügyeleti ellátás megszervezését és folyamatos biztosítását, központi ügyeleti rendszer működtetését az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft-vel (8360 Keszthely, Ady u. 2.) kötött megállapodással biztosítja. Erről a Teréz Anya Szociális Integrált Intézményt tájékoztatja.

Azonban a szerződéskötéshez szükséges Kft taggyűlési döntés eddig az időpontig a taggyűlési szabályok miatt nem tudott meghozatalra kerülni, így a **Zala Megyei Kormányhivatal Keszthelyi Járási Hivatal Népegészségügyi Osztály a ZA-03/NEO/1164-4/2020. sz. határozatával**, tekintettel arra, hogy az összevont ügyeleti ellátásra nem született megállapodás, a **Keszthely Város Önkormányzata által fenntartott Alapellátási Intézet Keszthely, Sopron u. 2. intézményt jelölte ki határozott időre, 2020. július 31-ig.**

Keszthely Város Polgármestere mindeközben 2020. július 14-i keltezésű és 1/178-15/2020. ügyszámú levelében javaslatot tett az ügyeleti ellátás kapcsán az együttműködésre 2020. december 31-ig, elfogadva a Hévíz Város Önkormányzata által tett korábbi ajánlatot. Keszthely Város Önkormányzat képviselő-testülete a 2020. július 17-én tartott rendkívüli ülésen megtárgyalta és a 219/2020. (VII.17.) számú képviselő-testületi határozattal elfogadta az együttműködés lehetőségét, a szerződés esetleges megkötésére felhatalmazta a polgármestert, valamint az érintett intézetvezetőt.

A Városkörnyéki Ügyelet Nonprofit Kft. Keszthely, Ady E. u. 2. ügyvezetőjének tájékoztatta az intézményvezetőt, hogy a közgyűlést 2020. július 23-án megtartották. A közgyűlést követően az ügyvezető elektronikus úton tájékoztatta az intézményvezetőt, miszerint a tagság elfogadta Hévíz és a környező települések megkeresését a kínált feltételekkel a szolgáltatás működtetésére. A közgyűlés elfogadó határozata mellékletben.

Az ügyleti ellátásban érintett Alsópáhok, Felsőpáhok, Nemesbük, Zalaköveskút Községek Önkormányzata Hévíz megkeresésére a következőképpen nyilatkozott: a települések képviselő-testületei előzetesen (Felsőpáhok, Nemesbük, Zalaköveskút 2020.06.29-i testületi ülésen, Alsópáhok 2020.06.30-i testületi ülésen) egyhangúlag támogatták, hogy az ügyeleti ellátás az érintett időszakban az Ügyelet Nonprofit Közhasznú Kft. (Városkörnyéki Ügyelet Keszthely) által kerüljön ellátásra.

2020. július 27-én az érintett települések vezetőit Hévíz Város Polgármestere tájékoztatta, hogy Keszthely Város Önkormányzata szándékát jelezte a felajánlott feltételekkel a feladat ellátására.

Tisztelt Képviselő-testület!

Két lehetőség áll az egészségügyi alapellátáshoz kapcsolódó háziorvosi ügyeleti ellátás (Hévíz Központi Orvosi Ügyelet) elkövetkező 6 hónapos működtethetősége előtt.

Figyelembe véve

* a működtetéssel kapcsolatos eddig megtett lépéseket,
* a döntéshez szükséges előkészületeket,
* a hatóságok és felügyeleti szervek engedélyeztetéssel és működtetéssel kapcsolatos határidőket,
* a lakosság tájékoztatását

a Keszthely Város Önkormányzata által a közös működtetésre tett támogató döntését jelenleg csak aránytalan többletfeladat vállalása mellett, a vonatkozó szabályok adta határidők (tájékoztatási kötelezettség, szerződések megküldése) figyelmen kívül hagyásával lehet elfogadni.

Az érintett települések rendkívüli ülésen döntöttek az Ügyelet Nonprofit Közhasznú Kft. mellett, melynek egyik fő indoka a határidőben történő együttműködés és tárgyalások lefolytatása volt.

Az előkészítő időszakban a települések vezetői kifejezték szándékukat a tekintetben, hogy 2020. december 31-e előtt, a határozott idő lejártát megelőzően egyeztető tárgyalások történjenek a hosszú távú működtetést illetően. Ezért javasolt, hogy 2020. november hónapig a 2021. január 1-től történő működtetésről részletes egyeztetések történjenek meg, az érintett települések vezetőnek bevonásával, melynek során a Keszthely Város Önkormányzata által működtetett Alapellátási Intézettel való közös feladatellátás is részletesen megvitatásra kerülhetne.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

Kérem, hogy a Képviselő-testület hozza meg döntését, a döntés egyszerű szótöbbséget igényel.

Mellékletek:

1. Keszthely Város Önkormányzat Képviselő-testületének határozata.
2. FELADAT-ELLÁTÁSI MEGÁLLAPODÁS Keszthely Város Önkormányzata által fenntartott Alapellátási Intézet Keszthely (tervezet)
3. Városkörnyéki Ügyelet Nonprofit Kft taggyűlési határozata
4. FELADAT-ELLÁTÁSI MEGÁLLAPODÁS Városkörnyéki Ügyelet Nonprofit Kft (tervezet)

**Határozati javaslat**

1. **alternatíva**

**Normatív határozat címe:** A Teréz Anya Szociális Integrált Intézmény egészségügyi szolgáltatás – orvosi ügyelet – határozott idejű közös működtetése

1. Hévíz Város Önkormányzat Képviselő-testülete a 2020. augusztus 1. és 2020. december 31. közötti időszakra feladat-ellátási megállapodás köt a csatolt tervezet szerinti feltételekkel az egészségügyi alapellátáshoz kapcsolódó háziorvosi ügyeleti ellátás (Hévíz városi ügyelet) ellátására Keszthely Város Önkormányzata által fenntartott Alapellátási Intézet Keszthely, Sopron u. 2. intézménnyel.

2. A Képviselő-testület felkéri Alsópáhok, Felsőpáhok, Nemesbük, Zalaköveskút Községek Önkormányzatát a csatlakozásra, a vonatkozó képviselő-testületi határozatok meghozatalára és a feladat-ellátási megállapodás aláírásra.

3. A Képviselő-testület megköszöni az érintettek (hatóságok, egészségügyi szolgáltatók) támogató hozzáállását és felkéri polgármester az erre vonatkozó köszönő levél megküldésére.

4. A Képviselő-testület felhatalmazza a polgármestert és az intézményvezetőt a szerződések megkötésére és a hatóságok tájékoztatására.

**Felelős:** Papp Gábor polgármester

Varga András intézményvezető

**Határidő:** 2020. július 31.

**Határozati javaslat**

**B. alternatíva**

**Normatív határozat címe:** A Teréz Anya Szociális Integrált Intézmény egészségügyi szolgáltatás – orvosi ügyelet – határozott idejű közös működtetése

1. Hévíz Város Önkormányzat Képviselő-testülete a 2020. augusztus 1. és 2020. december 31. közötti időszakra feladat-ellátási megállapodás köt a csatolt tervezet szerinti feltételekkel az egészségügyi alapellátáshoz kapcsolódó háziorvosi ügyeleti ellátás (Hévíz városi ügyelet) ellátására a Városkörnyéki Ügyelet Nonprofit Kft. Keszthely, Ady E. u. 2. szervezettel.

2. A Képviselő-testület felkéri Alsópáhok, Felsőpáhok, Nemesbük, Zalaköveskút Községek Önkormányzatát a csatlakozásra, a vonatkozó képviselő-testületi határozatok meghozatalára és a feladat-ellátási megállapodás aláírásra.

3. A Képviselő-testület megköszöni az érintettek (hatóságok, egészségügyi szolgáltatók) támogató hozzáállását és felkéri polgármester az erre vonatkozó köszönő levél megküldésére.

4. A Képviselő-testület felkéri a polgármestert és az intézményvezetőt, hogy 2020. október 31-ig egyeztetéseket folytasson Keszthely Város Önkormányzatával való együttműködésről, vizsgálja felül a 2021. január 1-től való együttműködés lehetőségét.

5. A Képviselő-testület felhatalmazza a polgármestert és az intézményvezetőt a szerződések megkötésére és a hatóságok tájékoztatására.

**Felelős:** Papp Gábor polgármester

Varga András intézményvezető

**Határidő:** 2020. július 31.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Varga András | intézményvezető |  |  |
| Szintén László | Közgazdasági osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
|  |  |  |  |